ΓΡΑΠΤΗ ΕΡΩΤΗΣΗ E-1712/01

υποβολή: Margrietus van den Berg (PSE) προς την Επιτροπή

(14 Ιουνίου 2001)

Θέμα: Δουλεμπόριο με νεαρούς ποδοσφαιριστές

Σε διάφορα κράτη μέλη, έχουν διαπιστωθεί απάτες κατά τη μεταγραφή νεαρών ποδοσφαιριστών προερχόμενων από μη κοινοτικές χώρες. Μερικά παραδείγματα: η κατοχή πλαστού διαβατηρίου κοινοτικής χώρας ως

μέσου για την έκδοση άδειας παραμονής και εργασίας σε άλλη κοινοτική χώρα, ο αλληλοδανισμός νεαρών αλλοδαπών ποδοσφαιριστών μεταξύ ποδοσφαιρικών ομάδων διαφορετικών κρατών μελών χωρίς τήρηση των απαιτουμένων διατυπώσεων, άνισες εργασιακές συνθήκες για μη κοινοτικούς ποδοσφαιριστές σε σχέση με ίσης αξίας ποδοσφαιριστές ευρωπαϊκής ιθαγένειας. Οι διαφορές στις νομοθεσίες των κρατών μελών οδηγούν αφενός σε μια ασυντόνιστη αντιμετώπιση του προβλήματος και, αφετέρου, στη διαιώνιση της σημερινής κατάστασης ως αποτέλεσμα του συνεχιζόμενου ανταγωνισμού μεταξύ επαγγελματικών ποδοσφαιρικών σωματείων στα διάφορα κράτη μέλη.

Στα συμπεράσματα της Προεδρίας (Νίκαια, 7, 8 και 9 Δεκεμβρίου 2000), το Ευρωπαϊκό Συμβούλιο εκφράζει την ανησυχία του για τις εμπορικές δοσοληψίες με ανήλικους αθλητές προερχόμενους από τρίτες χώρες, δεδομένου ότι οι δοσοληψίες αυτές δεν είναι σύμφωνες με την τρέχουσα εργασιακή νομοθεσία ή ακόμη θέτουν σε κίνδυνο τηνγεία και τις συνθήκες διαβίωσης των νεαρών αυτών αθλητών.

Στις 5 Μαρτίου 2001, η Επιτροπή συμφώνησε με τη FIFA ως θέμα αρχής, στο πλαίσιο της συμφωνίας-πλαίσιο για τις μεταγραφές ποδοσφαιριστών, ότι οι νεαροί ποδοσφαιριστές πρέπει να τυγχάνουν ειδικής προστασίας.

1. Μπορεί η Επιτροπή να αναφέρει εάν έχει μια ιδέα των διαστάσεων του εμπορίου νεαρών εξωκοινοτικών ποδοσφαιριστών που διεξάγεται μεταξύ ποδοσφαιρικών σωματείων της ΕΕ και, εάν ναι, με ποιους τρόπους παραβιάζονται τόσο οι εθνικοί όσο και οι ευρωπαϊκοί κανονισμοί;

2. Πιστεύει η Επιτροπή ότι οι ανήλικοι αθλητές μπορούν να ασκούν επαγγελματικές δραστηριότητες σε αθλητικά σωματεία της Ευρωπαϊκής Ένωσης και ότι τούτο δεν είναι αντίθετο προς τους ευρωπαϊκούς και εθνικούς κανονισμούς;

3. Εχει η Επιτροπή μια ιδέα του τρόπου με τον οποίο τα κράτη μέλη προσπαθούν να αντιμετωπίσουν το πρόβλημα σε εθνικό επίπεδο;

4. Είναι η Επιτροπή διατεθειμένη να ξεκινήσει έρευνα για το κατά πόσον και, εάν ναι, ποιά συμπληρωματικά μέτρα απαιτούνται σε ευρωπαϊκό επίπεδο;

5. Με ποιόν τρόπο θα ενσωματώσει καλύτερα η Επιτροπή τη συμφωνία-πλαίσιο περί προστασίας των νεαρών ποδοσφαιριστών στη συμφωνία της με τη FIFA τη σχετική με τις διεθνείς μεταγραφές ώστε η συμφωνία αυτή να προσφέρει καλύτερη προστασία στους εξωκοινοτικούς νεαρούς ποδοσφαιριστές;

6. Θεωρεί η Επιτροπή ότι ο κανονισμός αθλητικών μεσιτών (players agents rules), έτσι όπως τον προωθεί η FIFA για τους ατζέντηδες ποδοσφαιριστών προσφέρει επαρκείς εγγυήσεις για την προστασία των νεαρών ποδοσφαιριστών από το δουλεμπόριο και τις κάθε είδους παράνομες πρακτικές;

7. Θεωρεί η Επιτροπή απαραίτητο να εκδόσει και για το επάγγελμα και τις επαγγελματικές δραστηριότητες των αθλητικών ατζέντηδων αποτελεσματικούς ευρωπαϊκούς κανονισμούς στο πλαίσιο της ελεύθερης κυκλοφορίας προσώπων,πηρεσιών και κεφαλαίων, με σκοπό την ίση μεταχείριση των (νεαρών) ποδοσφαιριστών και των αθλητών από άλλα αθλήματα σε όλα τα κράτη μέλη και τη διασφάλιση έτσι των δικαιωμάτων τους;

8. Σε ορισμένα κράτη μέλη, οι δραστηριότητες των αθλητικών ατζέντηδων ρυθμίζονται από το νόμο και προστατεύονται έτσι τα δικαιώματα των αθλητών. Θεωρεί η Επιτροπή απαραίτητο ναπάρξουν ευρωπαϊκοί κανονισμοί με κεντρικό θέμα τα κοινωνικά και εργασιακά δικαιώματα των (νεαρών) αθλητών;

9. Θεωρεί η Επιτροπή απαραίτητο να συμπεριλάβει στις διαπραγματεύσεις της με τιςποψήφιες προς ένταξη χώρες το θέμα της καταπολέμησης του δουλεμπορίου και των διεθνών δραστηριοτήτων των αθλητικών μεσιτών; εξετάζει η Επιτροπή το ενδεχόμενο να συμπεριλάβει το θέμα στο πεδίο της εξωτερικής της πολιτικής και στις συμφωνίες που συνάπτει με τιςποψήφιες προς ένταξη χώρες;

10. Ποιά μέτρα λαμβάνει η Επιτροπή εναντίον των εθνικών και διεθνών αθλητικών ομοσπονδιών, αθλητικών σωματείων και αθλητικών μεσιτών που παραβιάζουν τις ευρωπαϊκές ή εθνικές εργασιακές, κοινωνικές, φορολογικές ή εμπορικές νομοθεσίες ή τη νομοθεσία περί εισόδου και παραμονής αλλοδαπών στο έδαφος των κρατών μελών της Ευρωπαϊκής Ένωσης;

Απάντηση της κας Reding εξ ονόματος της Επιτροπής

(31 Ιουλίου 2001)

Το αξιότιμο μέλος του Κοινοβουλίου θέτει το ζήτημα της προστασίας νεαρών αθλητών το οποίο εμπεριέχεται στη δήλωση σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη που πρέπει να λαμβάνονταιπόψη κατά την εφαρμογή κοινών πολιτικών, την οποία διατύπωσε το Ευρωπαϊκό Συμβούλιο της Νίκαιας, τον Δεκέμβριο του 2000(1). Όπως και το Συμβούλιο, η Επιτροπή είναι ευαίσθητη απέναντι στο θέμα αυτό, το οποίο προσέγγισε στο πλαίσιο της έκθεσης του Ελσίνκι για τον αθλητισμό(2), όπως και στο πλαίσιο του ευρωπαϊκού φόρουμ αθλητισμού που διοργανώθηκε στις 26 και 27 Οκτωβρίου 2000 στη Λίλλη, όπου ένα εργαστήριο αφιερώθηκε στην προστασία των νέων. Επιπλέον η ιδιαίτερη κατάσταση των νέων ηλικίας κάτω των 18 ετών εξετάστηκε με πολλή προσοχή κατά τις συζητήσεις που πραγματοποιήθηκαν μεταξύ της Επιτροπής και της Διεθνούς Ομοσπονδίας Ποδοσφαιρικών Σωματείων (FIFA) για τους κανόνες σχετικά με τις διεθνείς μεταγραφές ποδοσφαιριστών.

Το αξιότιμο μέλος του Κοινοβουλίου θέτει δέκα ερωτήματα.

1. Η Επιτροπή δεν έχει γνώση του μεγέθους του δουλεμπορίου νεαρών ποδοσφαιριστών από μη κοινοτικές χώρες. Οι πληροφορίες που έχουν φθάσει στην Επιτροπή προέρχονται από τον Τύπο ή διεθνείς εκθέσεις. Λόγω της κατανομής των αρμοδιοτήτων, οι πρώτες νομοθετικές και κανονιστικές αντιδράσεις σημειώθηκαν σε εθνικό επίπεδο.

2. Το Συμβούλιο εξέδωσε την οδηγία 94/33/ΕΚ, της 22ας Ιουνίου 1994, σχετικά με την προστασία των νέων στην εργασία(3). Η οδηγία αυτή αποσκοπεί στην απαγόρευση της εργασίας των παιδιών (αλλά περιέχει ορισμένες δυνατότητες παρέκκλισης για τα κράτη μέλη), στην κανονιστική ρύθμιση και προστασία της εργασίας των εφήβων και, γενικά, στη λήψη μέτρων ώστε κάθε εργοδότης να εγγυάται στους νέους συνθήκες εργασίας προσαρμοσμένες στην ηλικία τους.

3. Δεν φαίνεται να ενδιαφέρονται όλα τα κράτη μέλη στον ίδιο βαθμό για το φαινόμενο αυτό. Αυτό εξηγεί το πόσο διαφορετικές είναι οι εθνικές αντιδράσεις. Ορισμένα κράτη μέλη δεν φαίνεται να έχουν λάβει κανένα συγκεκριμένο μέτρο. Άλλα κράτη μέλη, αντιθέτως, έφθασαν μέχρι του σημείου να απαγορεύσουν κάθε εμπορική συναλλαγή με αντικείμενο ανήλικους αθλητές.

4. Η Επιτροπή, στο στάδιο αυτό, δεν εξετάζει το ενδεχόμενο ανάθεσης μελέτης για τη αξιολόγηση του μεγέθους του φαινομένου.

5. Η προστασία των ανηλίκων ήταν ένα από τα κυριότερα θέματα συζήτησης μεταξύ FIFA και Επιτροπής. Συγκεκριμένα συζητήθηκε ο συνδυασμός του δικαιώματος των εργαζομένων, συμπεριλαμβανομένων των ανηλίκων που έχουν όμως την ελάχιστη απαραίτητη ηλικία για εργασία στη χώραποδοχής, με την ελεύθερη κυκλοφορία, καθώς και η προστασία αυτής της ιδιαίτερα ευάλωτης κατηγορίας των εργαζομένων. Η λύση που βρέθηκε στις 5 Μαρτίου 2001 αφορά την τήρηση αυτών των δύο αρχών, των οποίων τηνλοποίηση πρέπει να εγγυηθεί η FIFA. Δεν εμπίπτει στις αρμοδιότητες της Επιτροπής η θέσπιση κανόνων σε θέματα προστασίας των ανηλίκων. Ως θεματοφύλακας της συνθήκης ΕΚ, η Επιτροπή περιορίζεται στη διασφάλιση της τήρησης του κοινοτικού δικαίου. Δεν ανήκει συνεπώς στις αρμοδιότητες της Επιτροπής η διεύρυνση αυτού του πλαισίου αναφοράς.

6.-8. Σε ό,τι αφορά τους μάνατζερ των παικτών, ύστερα από μία διαδικασία βάσει των κανόνων της Επιτροπής σχετικά με τον ανταγωνισμό, η FIFA τροποποίησε τους κανόνες οργάνωσης του επαγγέλματος ώστε να επέλθει ηθική τάξη. Αυτοί οι νέοι κανονισμοί της FIFA άρχισαν να ισχύουν από την 1η Μαρτίου 2001. Ορισμένα κράτη μέλη επέλεξαν επίσης τη νομοθετική οδό ώστε να πλαισιώσουν αυστηρότερα τις δραστηριότητες των μάνατζερ.

9. Στο πλαίσιο των διαπραγματεύσεων με τιςποψήφιες για ένταξη χώρες, το κοινοτικό κεκτημένο λαμβάνεται πλήρωςπόψη. Το ίδιο ισχύει, για παράδειγμα, για τις αρχές της ελεύθερης κυκλοφορίας ή της οδηγίας 94/33/ΕΚ σχετικά με την προστασία των νέων στην εργασία. Η Επιτροπή δεν προβλέπει να εξετάσει ειδικά το ζήτημα των μάνατζερ των παικτών στο πλαίσιο των διαπραγματεύσεων για την ένταξη.

10. H Eπιτροπή και τα κράτη μέλη οφείλουν να εξασφαλίζουν, με τρόπο συμπληρωματικό, την τήρηση του κοινοτικού και του εθνικού δικαίου. Σε κοινοτικό επίπεδο, προβλέπονται για τον σκοπό αυτό ορισμένες διαδικασίες από τη συνθήκη ΕΚ. Μερικές φορές επιτρέπουν άμεσες παρεμβάσεις απέναντι στις αθλητικές

ομοσπονδίες, βάσει π.χ. των κανόνων για τον ανταγωνισμό. Αντιθέτως, σε ορισμένες τομείς, τα εθνικά δικαστήρια είναι τα φυσικά όργανα επίλυσης των διαφορών σχετικά με την εφαρμογή του κοινοτικού δικαίου.

(1) Ευρωπαϊκό Συμβούλιο της Νίκαιας - 7,8 και 9 Δεκεμβρίου 2000 - Παράρτημα IV στα συμπεράσματα της προεδρίας: Δήλωση σχετικά με τα ειδικά χαρακτηριστικά του αθλητισμού και την κοινωνική του αποστολή στην Ευρώπη που πρέπει να λαμβάνονταιπόψη κατά την εφαρμογή κοινών πολιτικών.

(2) Έκθεση της Επιτροπής στο Ευρωπαϊκό Συμβούλιο με στόχο τη διαφύλαξη των σημερινών δομών του αθλητισμού και τη διατήρηση της κοινωνικής λειτουργίας του στο κοινοτικό πλαίσιο - Έκθεση του Ελσίνκι για τον αθλητισμό - COM(1999)644 τελικό.

(3) ΕΕ L 216 της 20.8.1994.